Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 2 Pv 519/13/1105	Bratislava V, 8.1.2014
EEČ : 2-12-16-2014

U Z N E S E N I E

Trestná vec:	obvinený XXXXX 
Trestný čin:	ublíženie na zdraví podľa § 221 odsek 1 Trestného zákona číslo 140/1961 Zbierky zákonov v znení zákona číslo 457/2003 Zbierky zákonov a iné trestné činy

Rozhodol: 	prokurátor Okresnej prokuratúry Bratislava V
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené vyšetrovateľom PZ z 1. oddelenia všeobecnej kriminality Odboru kriminálnej polície Okresného riaditeľstva PZ v Bratislave I pod sp. zn. ORP-1201/1-OVK-B1-2013 na tom skutkovom základe, že
dňa 06.03.2003 v čase od 08.00 hod. do 11.00 hod. v Bratislave na Železnej studničke fyzicky napadol poškodenú XXXXX, nar. XXXXX v Poprade a to tak, že najprv poškodenú zaviezol do lesa na Železnej studničke, kde ju neskôr vyzval, aby vystúpila z jeho osobného motorového vozidla, čo ona odmietla, preto sa na poškodenú zahnal drevenou nohou zo stoličky, ktorú mal pod sedadlom vodiča a vyhrážal sa jej zlomením ruky. Následne na to poškodenú udrel s drevenou palicou do pravej ruky, ktorou si poškodená XXXXX chránila hlavu. Po tomto sa jej vyhrážal zabitím, ublížením na zdraví, pričom používal vulgárne slová, následne ju udrel zovretou rukou do oblasti tváre, chytil ju a udieral jej hlavu o jeho koleno, následne na to ju chytil za hlavu a násilím pretiahol zo zadných sedadiel do prednej časti vozidla pomedzi predné sedadlá, kde jej hlavu obúchal o prístrojovú dosku osobného motorového vozidla zn. XXXXX, EČV: XXXXX, v ktorom obidvaja sedeli. Potom poškodenú odviezol na Romanovu ulicu č. 46, kde sa jej vyhrážal zabitím, ak vystúpi z vozidla, pričom on z vozidla vystúpil a odišiel do bytu na Romanovu ulici č. 46. Poškodená z vozidla prosila o pomoc okoloidúcich, pričom práve okolo prechádzala hliadka PZ z Obvodného oddelenie PZ Petržalka - sever, ktorá poškodenú priviezla na Obvodné oddelenie PZ Petržalka - stred. Uvedením konaním jej spôsobil zranenia - pohmoždenie hlavy a tváre s predpokladanou dobou práceneschopnosti 7 dní,  

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Policajný orgán z Obvodného oddelenia PZ Petržalka - stred Okresného riaditeľstva PZ v Bratislave V uznesením sp. zn. ORP-129/Pst-2003-V dňa 06.03.2003 podľa § 160 ods. 1 Trestného poriadku, účinného do 31.12.2005, začal trestné stíhanie pre pokus trestného činu ublíženia na zdraví podľa § 8 ods. 1, § 221 ods. 1  Trestného zákona v znení č. 253/2001 Z. z. a pre trestný čin násilia proti skupine obyvateľov a proti jednotlivcovi podľa § 197a ods. 1 Trestného zákona v znení zák. č. 421/2002 Z. z 

Policajný orgán z Obvodného oddelenia PZ Petržalka - stred Okresného riaditeľstva PZ v Bratislave V uznesením sp. zn. ORP-129/Pst-2003-V dňa 10.03.2003 podľa § 163 ods. 1 Trestného poriadku, účinného do 31.12.2005, vzniesol XXXXX obvinenie pre pokus trestného činu ublíženia na zdraví podľa § 8 ods. 1, § 221 ods. 1  Trestného zákona v znení č. 253/2001 Z. z. a pre trestný čin násilia proti skupine obyvateľov a proti jednotlivcovi podľa § 197a ods. 1 Trestného zákona v znení zák. č. 421/2002 Z. z. na tom skutkovom základe, ako je uvedené vo výrokovej časti tohto uznesenia. 

	Vyšetrovateľ PZ z 1. oddelenia všeobecnej kriminality Odboru kriminálnej polície Okresného riaditeľstva PZ v Bratislave I dňa 12.12.2013 predložil vyšetrovací spis zn. ORP-1201/1-OVK-B1-2013 s návrhom na zastavenie trestného stíhania.  

	V rámci výkonu dozoru nad dodržiavaním zákonnosti v prípravnom konaní som preskúmal spisový materiál a návrh vyšetrovateľa PZ a zistil som, že jeho návrh je dôvodný a trestné stíhanie je možné v súlade s ustanovením § 215 ods. 2 písm. a/ Trestného poriadku zastaviť. 

	Podľa § 8 ods. 1 Trestného zákona v znení zák. č. 183/1999 Z. z. konanie nebezpečné pre spoločnosť, ktoré bezprostredne smeruje k dokonaniu trestného činu a ktorého sa páchateľ dopustil v úmysle spáchať trestný čin, je pokusom trestného činu, ak k dokonaniu trestného činu nedošlo.

	Podľa § 197a ods. 1 Trestného zákona v znení zák. č. 421/2002 Z. z. trestného činu násilia proti skupine obyvateľov a proti jednotlivcovi sa dopustí ten, kto sa inému vyhráža usmrtením, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu. 
	
Podľa § 221 ods. 1 Trestného zákona v znení zák. č. 253/2001 Z. z. trestného činu ublíženia na zdraví sa dopustí ten, kto inému úmyselne ublíži na zdraví. 

Podľa § 215 ods. 2 písm. a/ Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.   

Z doposiaľ vykonaného skráteného vyšetrovania a vyšetrovania vyplýva a to najmä na základe výpovedí samotného obvineného XXXXX, poškodených XXXXX a XXXXX a svedkov XXXXX a XXXXX, ako aj na základe listinných dôkazov, akú sú zápisnica a fotodokumentácia o obhliadke miesta činu, odborné lekárske vyjadrenie o zranení poškodenej a úradný záznam ppráp. Kudlu, že bolo spáchané konanie, ktoré napĺňa všetky zákonné znaky skutkovej podstaty trestného činu ublíženia na zdraví podľa § 221 ods. 1  Trestného zákona v znení č. 253/2001 Z. z. v štádiu pokusu podľa § 8 ods. 1 Trestného zákona v znení zák. č. 183/1999 Z. z. a trestného činu násilia proti skupine obyvateľov a proti jednotlivcovi podľa § 197a ods. 1 Trestného zákona v znení zák. č. 421/2002 Z. z. a že týchto  trestných činov sa dopustil práve obvinený XXXXX.         

V priebehu vyšetrovania bolo aj zistené, že obvinený XXXXX bol medzičasom rozsudkom Okresného súdu XXXXX XXXXX sp. zn. 5T/134/03 zo dňa 09.09.2003 uznaný za vinného zo spáchania trestného činu nedovolenej výroby a držby omamnej látky, psychotropnej látky, jedu a prekurzora a obchodovanie s nimi podľa § 187 ods. 1 písm. d/ Trestného zákona a trestného činu nedovolenej výroby a držby omamnej látky, psychotropnej látky, jedu a prekurzora a obchodovanie s nimi podľa § 186 Trestného zákona, za čo mu bol uložený úhrnný trest odňatia slobody vo výmere 2 ( dva ) roky so zaradením do I. NVS a rozsudkom Okresného súdu XXXXX XXXXX sp. zn. 5T/115/08 zo dňa 06.11.2008 uznaný za vinného zo spáchania obzvlášť závažného zločinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 172 ods. 1 písm. a/, písm. c/, ods. 2 písm. a/ Trestného zákona, za čo mu bol uložený trest odňatia slobody v trvaní 8 ( osem ) rokov so zaradením do ústavu na výkon trestu odňatia slobody so stredným stupňom stráženia, pričom obvinený tento trest aj v súčasnosti v Ústave na výkon trestu odňatia slobody a Ústave na výkon väzby v Leopoldove vykonáva.      
   
	Z ustanovenia § 197a ods. 1 Trestného zákona v znení zák. č. 421/2002 Z. z. vyplýva, že za trestný čin násilia proti skupine obyvateľov a proti jednotlivcovi je možné uložiť trest odňatia slobody až na jeden rok alebo peňažný trest. 

	Z ustanovenia § 221 ods. 1 Trestného zákona v znení zák. č. 253/2001 Z. z. vyplýva, že za trestný čin ublíženia na zdraví je možné uložiť trest odňatia slobody až na dva roky alebo peňažný trest.  
 
Na základe uvedených skutočností je zrejmé, že tresty odňatia slobody, ktoré boli obvinenému medzičasom právoplatne uložené a z ktorých jeden aj  v súčasnosti vykonáva, sú dostatočnou sankciou aj za spáchanie skutku zo dňa 06.03.2003, právne kvalifikovaného ako pokus trestného činu ublíženia na zdraví podľa § 8 ods. 1, § 221 ods. 1  Trestného zákona v znení č. 253/2001 Z. z. a ako trestný čin násilia proti skupine obyvateľov a proti jednotlivcovi podľa § 197a ods. 1 Trestného zákona v znení zák. č. 421/2002 Z. z. a ktorých sa dopustil práve obvinený XXXXX. K tomuto záveru som dospel aj po vyhodnotení ďalších skutočností, akú sú stupeň nebezpečnosti činu pre spoločnosť, skutočnosť, že poškodená XXXXX, rod. XXXXX dňa 20.11.2008 na území Španielskeho kráľovstva zomrela a dĺžka trvania skráteného vyšetrovania a vyšetrovania, nakoľko objasňovanie tejto trestnej veci trvalo od 06.03.2003 do 06.12.2013 a to napriek tomu, že skutočne nešlo o dôkazne a právne náročnú trestnú vec.   

Vzhľadom na tieto skutočnosti je ďalšie trestné stíhanie vedené proti obvinenému XXXXX pre skutok, právne kvalifikovaný ako pokus trestného činu ublíženia na zdraví podľa § 8 ods. 1, § 221 ods. 1  Trestného zákona v znení č. 253/2001 Z. z. a ako trestný čin násilia proti skupine obyvateľov a proti jednotlivcovi podľa § 197a ods. 1 Trestného zákona v znení zák. č. 421/2002 Z. z., neúčelné a nehospodárne, pretože trest, ku ktorému môže trestné stíhanie viesť, je celkom bez významu popri treste, ktorý už bol pre iný trestný čin obvinenému uložený. 

	S poukazom na tieto skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Jiří Pivoňka
prokurátor